**1. DEO – PRIČA PO IZBORU**

Prvi deo gradiva iz predmeta Engleski jezik 3 obuhvata prezentaciju priče za decu na engleskom jeziku.

Zamislite da ste u vrtiću i da želite deci da ispričate priču. Koje su karakteristike dobre priče?

* Priča treba da bude zanimljiva.
* Može biti duhovita.
* Teba da bude prilagođena uzrastu dece.
* Ne bi trebalo da bude predugačka. Dovoljno je da traje nekoliko minuta.
* Može biti neka od poznatih bajki ili basni koje deca vole (Cinderella, Little Red Riding Hood, A Tortoise and a Hare...).
* Može biti priča koju ste sami sastavili.

Pošto ste odabrali priču koju ćete ispričati deci, obogatite je apllikacijama. To mogu biti slike koje ste sami nacrtali ili odštampali, plišane igračke koje „glume“ pojedine junake, zvuci koje ćete puštati s mobilnog telefona kako biste ilustrovali neki događaj u priči... Možete se i sami maskirati u neki od njenih likova.

Priču i aplikacije birate sami, ali vodite računa da priča ne bude previše komplikovana, da jezik bude razumljiv i jednostavan i da umete pravilno i izražajno da je pročitate. Ne treba da je naučite napamet, ali dobro uvežbajte čitanje. To je važno jer tokom prezentacije ne treba svu koncentraciju usmeriti na sam tekst. Dobar pripovedač ne gleda sve vreme u tekst, već budno prati reakcije slušalaca. Tokom pripovedanja možete menjati glas i izraz lica kako biste “glumili” pojedine likove.

Uvežbajte čitanje priče uz pokazivanje aplikacija. Aplikacija ne sme biti previše, kako njihovo pokazivanje ne bi bilo komplikovano i kako bi deca imala dovoljno vremena da ih pogledaju. Dovoljno je, na primer, 3 do 5 slika koje ilustruju glavne događaje iz priče.

Pogledajte neke zanimljive priče u interpretaciji poznatih ličnosti na sledećem linku:

<https://www.youtube.com/c/StorylineOnlineSAF>